91/361/ETY: Komission päätös, tehty 14 päivänä kesäkuuta 1991, luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin tehdyn neuvoston päätöksen 79/542/ETY muuttamisesta lihavalmisteiden huomioon ottamiseksi



Virallinen lehti nro L 195 , 18/07/1991 s. 0043 - 0045

Suomenk. erityispainos Alue 3 Nide 38 s. 0065

Ruotsink. erityispainos Alue 3 Nide 38 s. 0065



KOMISSION PÄÄTÖS, tehty 14 päivänä kesäkuuta 1991, luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin tehdyn neuvoston päätöksen 79/542/ETY muuttamisesta lihavalmisteiden huomioon ottamiseksi (91/361/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/69/ETY(2), ja erityisesti sen 3 artiklan, sekä katsoo, että neuvoston direktiivi 89/227/ETY(3) laajentaa direktiivin 72/462/ETY soveltamisalaa siten, että siihen sisältyy lihavalmisteiden tuonti, neuvoston päätöksessä 79/542/ETY(4), sellaisena kuin se on viimeksi muutettuna komission päätöksellä 90/485/ETY(5), vahvistetaan luettelo kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin, tämä päätös olisi muutettava lihavalmisteiden tuonnin huomioon ottamiseksi, tuoreen lihan tuontiin sovellettavat toimenpiteet on otettava huomioon, kun lihavalmisteiden tuonti sallitaan; tietyt lihavalmisteet voidaan tuoda vasta erityisen lämpökäsittelyn jälkeen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 79/542/ETY seuraavasti: 1) Korvataan nimi seuraavasti: "Neuvoston päätös, tehty 21 päivänä joulukuuta 1976, luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan sekä lihavalmisteiden tuonnin." 2) Lisätään 1 artiklaan kohta seuraavasti: "2 Jäsenvaltioiden on tuotava liitteessä olevista kolmansista maista lähtöisin olevien kaikkien kotieläinlajien tiettyjä lihavalmisteita, sanotun kuitenkaan rajoittamatta 1 kohdan soveltamista. Jos tuoreen lihan tuontia tietyistä kolmansista maista tai niiden osista ei sallita 1 kohdan mukaisesti, jäsenvaltioiden on kuitenkin tuotava tästä lihasta valmistettuja valmisteita, jos niille on tehty liitteessä määrätty erityinen käsittely." 3) Korvataan liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 46, 19.2.1991, s. 37 (3) EYVL N:o L 93, 6.4.1989, s. 25 (4) EYVL N:o L 146, 14.6.1979, s. 15 (5) EYVL N:o L 267, 29.9.1990, s. 46 LIITE "LIITE >TAULUKON PAIKKA> Erityiset huomautukset: (1) Lukuun ottamatta luonnonvaraisen sian lihaa. (2) Lukuun ottamatta luonnonvaraisen sorkkaeläimen lihaa, jota ei ole leikattu luuttomaksi, ja teurastuksen sivutuotteita. (3) Luettelossa mainittujen rajoitusten estämättä sallitaan lihavalmisteet, jotka on lämpökäsitelty ilmatiiviissä astiassa vähintään Fo-arvoon (3).